Source: http://www.ziare.com/stiri/csm/procurorul-care-a-inchis-cazul-de-plagiat-al-lui-ponta-avizat-de-csm-pentru-o-functie-de-conducere-in-parchetul-general-1395426
Timestamp: 2019-12-12 23:00:55+00:00
Document Index: 43539674

Matched Legal Cases: ['CSM ', 'CSM ', 'CSM ', 'articolul 141', 'CSM ', 'CSM ']

Procurorul care a inchis cazul de plagiat al lui Ponta, avizat de CSM pentru o functie de conducere in Parchetul General
Marti, 24 Noiembrie 2015, ora 20:58
Procurorul Cristian Lazar, cel care a repins contestatia la rezolutia de neincepere a urmaririi penale in cazul de plagiat al lui Victor Ponta, a fost avizat favorabil, marti, de sectia de procurori a CSM pentru ocuparea functiei de procuror sef adjunct al Sectiei de urmarire penala si criminalistica a PICCJ.
Propunerea a fost facuta in data de 29 octombrie de fostul ministru al Justitiei Robert Cazanciuc (PSD) si mentinuta de noul ministru, Raluca Pruna (foto stanga), care a si participat astazi la audierea lui Cristian Lazar, informeaza Mediafax.
Cazanciuc, care este casatorit cu o verisoara a lui Victor Ponta, a justificat propunerea facuta spunand ca Lazar are "o bogata experienta profesionala si manageriala".
Procurorul care a inchis cazul de plagiat al lui Ponta, propus de Cazanciuc sef in Parchetul general
Avizul Sectiei pentru procurori a CSM va fi transmis la Ministerul Justitiei si ulterior va insoti propunerea oficiala care va fi facuta de minister presedintelui, iar acesta il va numi in functie pe Cristian Lazar, potrivit legii 303/2004.
Cristian Lazar este procurorul care in 26 iunie 2013 a respins contestatia la rezolutia de neincepere a urmaririi penale in dosarul de plagiat al fostului premier Victor Ponta. La vremea respectiva, el ocupa cu delegatie functia de procuror sef adjunct al Sectiei de urmarire penala si criminalistica din Parchetul instantei supreme.
"Este evident ca infractiunea de plagiat nu exista, iar rigoarea juridica ne determina sa analizam legalitatea si temeinicia solutiei prin raportarea de insusire a calitatii de autor a unei opere, astfel cum aceasta este reglementata de art. 141 din legea nr.8 din 1996", se arata in rezolutia procurorului Cristian Lazar, citata de Gandul.
Mihaela Litvin este procurorul care a decis initial sa inchida dosarul penal cu numarul 783/P/2012, in care Victor Ponta era acuzat ca a plagiat 113 din cele 292 de pagini ale lucrarii "Raspunderea in dreptul international umanitar", publicata la Editura Universul Juridic in anul 2010 si semnata alaturi de Daniela Coman.
Decizia procurorului a venit in ciuda concluziilor unor experti in drept.
"Lectura tezei domnului Victor Ponta supusa expertizei noastre a facut sa apara, de o maniera clara si indiscutabila, numeroase incalcari ale eticii universitare, constituind un plagiat vadit", se arata in reaportul semnat de prof. dr. Simina Tanasescu, Facultatea de Drept, Universitatea din Bucuresti; prof. dr. Vlad Constantinesco, Facultatea de Drept, Universitatea din Strasbourg si conf. dr. Claudia Ghica-Lemarchand, prodecan al Facultatii de Drept, Universitatea Sorbona Paris XII.
Universitatea Bucuresti: Victor Ponta a plagiat texte si idei
Ponta a plagiat, a decis Universitatea Bucuresti - Vezi toate documentele
Rezolutia de neincepere a urmaririi penale in cazul lui Victor Ponta, pentru infractiunea prevazuta de articolul 141 din Legea 8/1996 privind dreptul de autor si drepturile conexe, modificata, a fost contestata la procurorul ierarhic superior, Cristian Lazar, care a decis respingerea ei.
Ulterior, denuntatorii din dosar, Mihail Neamtu, Adrian Papahagi si Augustin Ofiteru, au atacat decizia procurorilor in instanta, fara succes insa.
Ponta nu va fi cercetat penal pentru plagiat - decizie definitiva
Pe de alta parte, la Consiliul National de Etica exista, inca din 2013, o a doua sesizare de plagiat depusa pe numele lui Victor Ponta, diferita de cea in care acesta a fost dezvinovatit anterior. Ziare.com a incercat in repetate randuri sa afle daca aceasta sesizare a fost solutionata sau care sunt termenele legale prevazute, dar CNE a refuzat sa ofere un raspuns oficial.
CNE incalca legile: Ultima sesizare in care Ponta e acuzat de plagiat, ferecata cu sapte lacate
Mai mult, Adrian Papahagi l-a acuzat pe Victor Ponta ca a plagiat si din lucrarea unui avocat francez.
Plagiatul lui Ponta: Papahagi prezinta noi argumente legate de copy-paste-ul din William Bourdon
Citeste mai multe despre procuror Cristian Lazar Ponta plagiat procuror inchis dosar plagiat Ponta
Articol citit de 2176 ori
Cata scarba te curpinde cand vezi smecheri cu carti de vizita de...
... tehnocrati!
Ridicarea totala a imunitatii politicienilor !
Este imperios necesar să se facă ***ățenie in CSM.
Există incă magistrați corupți in CSM și la varful conducerii Justiției, așa că pană cand aceștia nu vor fi dovediți și condamnați, nu va exista dreptate in Romania.
Va referiti la "tehnocratul" dr Viorel, nu?
El nu poate fi smecher, nu are resursele intelectuale necesare. Acum el este doar sotul fetei lui Sarbu, doamna cu dinti de castor, europarlamentara la fel de celebra ca Lenutza Basescu !
Nu. Se refera la tehnocratii lui Ciolos, sau mai degraba ai lui Iohannis. In speta, noul ministru al justititei, Raluca Pruna, cea care a mentinut propunerea fostului ministru, varu' Cazanciuc, zis si gibonu'.
CSM sunteti cu totii nebuni???
Traim in Africa? A disparut frica si bunul simt definitiv? Ce zice noul guvern? Aplauda incantat ca ne-au tras-o si de data asta???
Stati linistit "laser" va fi umilit se vomitat
nu credeti ca va face cariera,,,,
Cu rabdare se trece marea.
Procurorul Cristian laser, cel care a repins contestatia
Mai sunt necesari niste ani buni ,
pana cand justitia se va curata de gunoaie ! Abia atunci vom putea vorbi despre o societate europeana. P.S. din pacate ,corupti avem inca la varful justitiei romane. Propun sa facem un pomelnic cu oameni patati care se afla la varful Justitiei romane .
"Procurorul Cristian Lazar, cel care a repins contestatia la
rezolutia de neincepere a urmaririi penale in cazul de plagiat al lui Victor Ponta" merita si el o ciosvarta!
Din pacatem cred ca este un decalaj temporal!
Tovarasul Doctor Ponta este haituit acum de catre DNA. Nu ii mai pasa lui de un mizilic ca plagiatul tezei doctoratului! Ca el, sunt inca mii de doctori... noroc ca nu lucreaza in medicina, ci numai in politica!